ཐཱ། དྷ་ར་ཎི་དྷཱར་ཎཾ། མུ་ཎི་པྲ་བྷ་སྭ་རེ། སིད་དྷི་ཙ་ཎ་ཊེ་ནཱ་མཿ༔ ཙི་
ནི་ཧི་རི། ཨ་རོ་ག་བ་ཏི། བུད་དྷ་མ་ཏི་དྷི་ཏྱེ། ཨ་རོ་ག་བ་ཏི། བུད་དྷ་མ་ཏི་དྷི་ཏྱེ། ཨོ་ཀ་ར་ཏེ་ག་
ག་ར་ཏེ ། ར་ཛཱ་བ་ཏི། བི་ཤུ་ལ་བུད་དྷི། དྷརྨ་ཨ་བ་བྷཱ་སཱེ། ཨཀྵ་ཡ་ཀ་ལྦ། ཀ་ལྤ་བ་ཏི། ཨ་མྲྀ་
ཏ་ཀ་ལྦ་ཧཱུ་ཏྭཤཱ་ནི། ཏེ་ཛོ་བ་ཏི། ནི་ཏྱ་སཾ་ཧི་ཏེ། ཏི་ཀྵ་ཏྲ་ཡེ་བུད་དྷི་བུད་དྷི་སྭཱ་ཧཱ། ཞེས་བཀའ་
བསྩལ་པ་དང་མཐུན་པར་དེང་འདིར་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་
ཡང་དག་པར་རྫོགས་པའི་སངས་རྒྱས་དཔལ་རྒྱལ་བ་ཤཱཀྱ་ཐུབ་པ་ལ་སོགས་པ་ཕྱོགས་བཅུའི་
སངས་རྒྱས་འཁོར་དང་བཅས་པ་གདན་འཛོམས་པའི་ཕོ་བྲང་གི་དཀྱིལ་འཁོར་བཤམས། འབྱོར་
པའི་སྟོབས་ཅི་མཆིས་པའི་ཚོགས་སྦྱར་ནས་གདན་འཛོམས་པའི་སྤྱན་སྔར་ཕྱག་འཚལ་བ་དང་
མཚན་ནས་བརྗོད་དེ་མཆོད་པ་ཕུལ་བ་ལ་སོགས་པ་བྱས་ནས། མེ་ཏོག་བརྩེགས་པའི་གཟུངས་
བརྒྱ་རྩ་བརྒྱད་ལ་སོགས་བཟླས་པའི་མཐུས་བདག་ཅག་ལ་སོགས་པའི་སེམས་ཅན་གང་དག་མེ་
ཏོག་བརྩེགས་པའི་གཟུངས་འདི་འཛིན་ཏམ་འཆང་ངམ་ཀློག་གམ་ཡིད་ལ་བྱེད་དམ་ཀུན་ཆུབ་
པར་བྱེད་དམ། གཞན་དག་ལ་ཡང་རྒྱ་ཆེར་ཡང་དག་པར་འཆད་པ་དེ་དག་རྟག་ཏུ་ཚེ་རབས་དྲན་
པར་གྱུར་ཅིག ངན་འགྲོ་ལོག་པར་ལྟུང་བར་མ་གྱུར་ཅིག དལ་བ་རྙེད་པར་གྱུར་ཅིག ནམ་དུ་
291

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཡང་དཀོན་མཆོག་གསུམ་དང་འབྲལ་བར་མ་གྱུར་ཅིག ནམ་དུ་ཡང་སངས་རྒྱས་རྗེས་སུ་དྲན་པ་
དང་མི་འབྲལ་བར་གྱུར་ཅིག ནམ་དུ་ཡང་བྱང་ཆུབ་སེམས་དཔའ་དང་མི་འབྲལ་བར་གྱུར་ཅིག
ནམ་དུ་ཡང་བྱང་སེམས་དཔའ་དང་མི་འབྲལ་བར་གྱུར་ཅིག ནམ་དུ་ཡང་བྱང་ཆུབ་ཀྱི་སེམས་
དང་མི་འབྲལ་བར་གྱུར་ཅིག ནམ་དུ་ཡང་དབང་བོ་མ་ཚང་བར་མ་གྱུར་ཅིག ནམ་དུ་ཡང་རིགས་
དམའ་བར་སྐྱེ་བར་མ་གྱུར་ཅིག སྤོབས་པ་སྣ་ཚོགས་ཕུན་སུམ་ཚོགས་པར་གྱུར་ཅིག ཕྱོགས་
བཅུའི་འཇིག་རྟེན་གྱི་ཁམས་གྲངས་མེད་པ་དག་གི་སངས་རྒྱས་བཅོམ་ལྡན་འདས་མཐོང་བར་
གྱུར་ཅིག སངས་རྒྱས་བཅོམ་ལྡན་འདས་པདྨའི་སྙིང་བོ་སེངྒའི་ཁྲི་ལ་བཞུགས་ཤིང་ཆོས་སྟོན་པ་
བཅོ་ལྔ་མཐོང་བར་གྱུར་ཅིག དྲན་དང་ལྡན་པ་དང་། རྟོགས་པ་དང་ལྡན་པ་དང་། བློ་གྲོས་དང་
ལྡན་པ་དང་། བློ་དང་ལྡན་པར་གྱུར་ཅིག ཡོངས་སུ་མྱ་ངན་ལས་འདས་པའི་བར་དུ་ཚེ་རབས་
དྲན་པར་གྱུར་ཅིག ཐོས་པ་ཐམས་ཅད་དང་། བསྟན་བཅོས་ཐམས་ཅད་དང་། བཟོ་ཐམས་ཅད་
དང་། ལས་ཐམས་ཅད་རབ་ཏུ་ཤེས་པར་གྱུར་ཅིག ཏིང་ངེ་འཛིན་ཐམས་ཅད་ཀྱང་དེ་ཡི་རྣམ་པར་
དག་པ་ཐོབ་པར་གྱུར་ཅིག འདི་ནས་ཤི་འཕོས་ནས་ཀྱང་སྟོན་པ་བླ་ན་མེད་པ་ཤཱཀྱའི་རྒྱལ་བོ་ལ
སོགས་པ་སངས་རྒྱས་བཅོ་ལྔའི་སངས་རྒྱས་ཀྱི་ཞིང་དུ་སྐྱེ་ཞིང་སྐྱེས་མ་ཐག་ཏུ་གཟུངས་དང་ཏིང་
ངེ་འཛིན་ལ་སོགས་པ་ཡོན་ཏན་གྱི་ཚོགས་ཐམས་ཅད་མངོན་དུ་གྱུར་ཏེ། སྟོན་པ་ཤཱཀྱ་སེངྒེ་ལ་
སོགས་པ་ཕྱོགས་བཅུའི་སངས་རྒྱས་ཐམས་ཅད་ལ། བཀའ་ལུང་ཡང་དག་པར་ནོད་ཅིང་ཐུགས་
མཉེས་པར་བྱེད་ཅིང་། སྐད་ཅིག་སྐད་ཅིག་ལ་སངས་རྒྱས་ཀྱི་ཞིང་ཐམས་ཅད་དུ་ཐོགས་པ་མེད་
པར་འཇུག་པར་གྱུར་ཅིག བདེ་བར་གཤེགས་པ་ཁྱེད་སྐུ་ཅི་འདྲ་དང་། །འཁོར་དང་སྐུ་ཚེའི་
ཚད་དང་ཞིང་ཁམས་དང་། །ཁྱེད་ཀྱི་མཚན་མཆོག་བཟང་བོ་ཅི་འདྲ་བར། །དེ་འདྲ་ཁོ་ནར་འགྲོ་
རྣམས་འགྱུར་བར་ཤོག །ཅེས་དད་པ་དང་གུས་པ་དང་སྙིང་རྗེ་དང་ཤེས་རབ་དང་སྨོན་ལམ་
292

༄༅། །ཐེག་པ་ཆེན་པོའི་བསྟན་བཅོས་རྒྱུད་བླ་མའི་འགྲེལ་བ་བཞུགས་སོ། །
..
གདབ་པར་བྱའོ། །དེ་ནས། དེ་བཞིན་གཤེགས་པ་རྣམས་དང་དེ་སྲས་ལ། །རིན་ཆེན་བུམ་པ་མང་
བོ་སྤོས་ཀྱི་ཆུ། །ཡིད་འོང་ལེགས་པར་བཀང་བའི་གླུ་དང་ནི། །རོལ་མོར་བཅས་པ་དུ་མས་སྐུ་
ཁྲུས་གསོལ། །ཅེས་བརྗོད་དེ་ཁྲུས་ལོང་གི་ནང་དུ་གཟུགས་བརྙན་འཆར་དུ་བཅུག་ལ་སྐུ་ཁྲུས་
གསོལ། དེ་དག་སྐུ་ལ་མཚུངས་པ་མེད་པའི་གོས། གཙང་ལ་དྲི་རབ་བསྒོས་པས་སྐུ་ཕྱིའོ། །ཞེས་
བརྗོད་ཅིང་ཁྲུས་རས་ཀྱིས་སྐུ་ཕྱི། དེ་ནས་དེ་ལ་ཁ་དོག་ལེགས་བསྒྱུར་པའི། །ན་བཟའ་ཤིན་ཏུ་དྲི་
ཞིམ་དམ་པ་འབུལ། །གོས་བཟང་སྲབ་ལ་འཇམ་པ་སྣ་ཚོགས་དང་། །རྒྱན་མཆོག་བརྒྱ་ཕྲག་དེ་
དང་དེ་དག་གིས། །བདེ་གཤེགས་འཁོར་དང་བཅས་པའང་བརྒྱན་པར་བགྱི། །ཞེས་པས་ན་
བཟའ་དང་རྒྱན་ཕྲེང་དབུལ་ལོ། །
2ZA{{E9
ི དེ་ནས་གཟུངས་བཟླས་པའི་ཆུ་དེ་བཞིན་ཉིད་ཀྱིས་བདག་དང་སྦྱིན་བདག་བཀྲུ་ཞིང་
མཚོ་དང་རྫི་ང་བུ་དང་ནམ་མཁའ་སོགས་ལ་གཏོར་བར་བྱའོ། །དེ་ནས། སྟོང་གསུམ་ཀུན་ཏུ་དྲི་
ངད་ལྡང་བ་ཡི། །དྲི་མཆོག་རྣམས་ཀྱིས་ཐུབ་དབང་རྣམས་ཀྱི་སྐུ། །གསེར་སྦྱངས་བཙོ་མ་བྱི་དོར་
བྱས་པ་ལྟར། །འོད་ཆགས་འབར་བ་དེ་དག་བྱུག་པར་བགྱི། །ཐུབ་དབང་མཆོད་གནས་མཆོག་
ལ་ཡིད་འོང་བའི། །མེ་ཏོག་མནྡ་ར་དང་པདྨ་དང་། །ཨུཏྤལ་ལ་སོགས་དྲི་ཞིམ་ཐམས་ཅང
་ཅད་ཀྱི། །
ཕྲེང་བ་སྤེལ་ལེགས་ཡིད་འོང་རྣམས་ཀྱིས་མཆོད། །སྤོས་མཆོག་ཡིད་འོང་དྲི་ངད་ཁྱབ་པ་ཡི། །
བདུག་པའི་སྤྲིན་ཚོགས་རྣམས་ཀྱང་དབུལ་བར་བགྱི། །ཞལ་ཟས་བཟའ་བཏུང་སྣ་ཚོགས་བཅས་
པ་ཡི། །ལྷ་བཤོས་རྣམས་ཀྱང་དེ་ལས་དབུལ་བར་བགྱི། །གསེར་གྱི་པདྨ་ཚར་དུ་དངར་པ་ཡི། །
རིན་ཆེན་སྒྲོན་མ་རྣམས་ཀྱང་དབུལ་བར་བགྱི། །ས་གཞི་བསྟར་པ་སྤོས་ཀྱིས་བྱུགས་པ་དེར། །མེ་
ཏོག་ཡིད་འོང་སིལ་མ་བཀྲམ་པར་བགྱི། །གཞལ་མེད་ཕོ་བྲང་བསྟོད་དབྱངས་ཡིད་འོང་ལྡན། །
མུ་ཏིག་རིན་ཆེན་རྒྱན་ཕྲེང་མཛེས་འབར་བ། །དཔག་ཡས་ནམ་མཁའི་རྒྱན་གྱུར་དེ་དག་ཀྱང་། །
293

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཐུགས་རྗེའི་རང་བཞིན་ཅན་ལ་དབུལ་བར་བགྱི། །རིན་ཆེན་གདུགས་མཛེས་གསེར་གྱི་ཡུ་བ་
ཅན། །ཁོར་ཡུག་རྒྱན་གྱི་རྣམ་པ་ཡིད་འོང་ལྡན། །དབྱིབས་ལེགས་ལྟ་ན་སྡུག་པ་བསྒྲེང་བ་ཡང་། །
རྟག་ཏུ་ཐུབ་དབང་རྣམས་ལ་དབུལ་བར་བགྱི། །དེ་ལས་གཞན་ཡང་མཆོད་པའི་ཚོགས། །རོལ་
མོ་དབྱངས་སྙན་ཡིད་འོང་ལྡན། །སེམས་ཅན་སྡུག་བསྔལ་སིམ་བྱེད་པའི། །སྤྲིན་རྣམས་སོ་སོར་
གནས་གྱུར་ཅིག །རྒྱལ་བ་སྲས་དང་བཅས་རྣམས་ལ། །འཁོར་ལོ་རིན་ཆེན་འདི་ཕུལ་བས། །སྲིད་
པའི་འཁོར་ལོའི་རྒྱུན་བཅད་ནས། །ཆོས་ཀྱི་འཁོར་ལོ་བསྐོར་བར་ཤོག །རྒྱལ་བ་སྲས་དང་བཅས་
རྣམས་ལ། །ནོར་བུ་རིན་ཆེན་འདི་ཕུལ་བས། །བཀྲེན་ཤིང་ཕོངས་པ་རྒྱུན་བཅད་ནས། །འབྱོར་པ་
ཕུན་སུམ་ཚོགས་པར་ཤོག །བཙུན་མོ་རིན་ཆེན་འདི་ཕུལ་བས། །མ་རིག་མུན་པ་རྒྱུན་བཅད་དེ། །
ཤེས་རབ་དབྱིངས་ཀྱི་དོན་རྟོགས་ནས། །ཐབས་དང་ཤེས་རབ་འབྲེལ་བར་ཤོག །བློན་པོ་རིན་
ཆེན་འདི་ཕུལ་བས། །ཕྱི་ནང་གསང་གསུམ་ཐེག་གསུམ་ལྡན། །བསམ་ཡས་བསྟན་པ་རབ་འཛིན་
ཞིང་། །ཡོན་ཏན་ཕུན་སུམ་ཚོགས་པར་ཤོག །གླང་བོ་རིན་ཆེན་འདི་ཕུལ་བས། །ལྟ་ངན་རྣམས་ནི་
རབ་བསལ་ནས། །བླ་མེད་ཐེག་པར་རབ་ཞོན་ཏེ། །ཐམས་ཅད་མཁྱེན་གྲོང་བགྲོད་པར་ཤོག །རྟ་
མཆོག་རིན་ཆེན་འདི་ཕུལ་བས། །སྲིད་པའི་གཟེབ་ལས་ངེས་གྲོལ་ཏེ། །རྫུ་འཕྲུལ་མཆོག་གི་
ཤུགས་ཐོབ་ནས། །སངས་རྒྱས་ཞིང་དུ་བགྲོད་པར་ཤོག །དམག་དཔོན་རིན་ཆེན་འདི་ཕུལ་
བས། །ཕས་ཀྱི་རྒོལ་བ་ཚར་བཅད་ནས། །ཉོན་མོངས་གཡུལ་ལས་རྒྱལ་གྱུར་ཏེ། །སྙེང་བྲལ་
མཆོག་ནི་ཐོབ་པར་ཤོག །ཅེས་པས་མཆོད་པ་ཅི་འབྱོར་པ་ཕུལ་ཏེ། དེ་བཞིན་གཤེགས་པ་དགྲ་
བཅོམ་པ་ཡང་དག་པར་རྫོགས་པའི་སངས་རྒྱས་དཔལ་རྒྱལ་བ་ཤཱཀྱ་ཐུབ་པ་ལ་སོགས་པ་
ཕྱོགས་བཅུའི་སངས་རྒྱས་འཁོར་དང་བཅས་པ་སྤྱན་རས་མཚན་ནས་བརྗོད་དེ། ཕྱག་འཚལ་བ་
དང་དེ་དག་གི་སྤྱན་སྔར་སྡིག་པ་བཤགས་པ་དང་། དགེ་བ་ལ་རྗེས་སུ་ཡི་རང་བ་དང་བསྐུལ་
294

༄༅། །ཐེག་པ་ཆེན་པོའི་བསྟན་བཅོས་རྒྱུད་བླ་མའི་འགྲེལ་བ་བཞུགས་སོ། །
ཞིང་བཏབ་པ་ལ་སོགས་པའི་བསོད་ནམས་ཅི་མཆིས་པའི་སྟོབས་དང་དེ་དག་གི་མཐུ་དཔལ་
དང་བྱིན་རླབས་ཀྱི་སྟོབས་ཀྱིས། སྦྱིན་པའི་བདག་པོ་འཁོར་དང་བཅས་པ་ཐམས་ཅད་ཀྱིའང་
སམ་
མ་སྦྱོར་ཐམས་ཅད་ཆོས་དང་ལྡན་པ་ཡིད་བཞིན་དུ་འགྲུབ་འགྱུར་རོ། །ཡུལ་ཁམས་ཐམས་
ཅད་དུ་ཡང་མི་ནད་དང་ཕྱུགས་ནད་དང་ལོ་ཉེས་དང་དགྲའི་གནོད་པ་དང་། བཀྲ་མི་ཤིས་པའི་
བག་ཅི་ཡང་མི་འབྱུང་བ་དང་། བདེ་སྐྱིད་ཀྱི་དཔལ་ཕུན་སུམ་ཚོགས་པར་གྱུར་ཅིག ཅེས་བརྗོད་
ལ། དེ་ནས་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་
སངས་རྒྱས་དཔལ་རྒྱལ་བ་ཤཱཀྱ་ཐུབ་པ་ལ་ཕྱོགས་བཅུའི་སངས་རྒྱས་འཁོར་དང་བཅས་པ་
གདན་འཛོམ་པའི་སྤྱན་སྔར་སྦྱིན་པའི་བདག་པོ་ལ་སོགས་པ་འགྲོ་བ་མང་བོའི་དོན་མཛད་པར་
གསོལ་བའི་སྐབས་འདིར། བདག་ཅག་དུས་ངན་པའི་སེམས་ཅན་སྤྱོད་པ་དམན་ཞིང་མ་དག་
པས་མ་འཚལ་བ་དང་། བག་མ་མཆིས་པའི་དབང་གིས་ལུས་ངག་ཡིད་གསུམ་གྱི་སྤྱོད་པ་ཉོན་
མོངས་པ་དང་འདྲེས་པ་དང་། མཆོད་པའི་དངོས་པོ་ཆུང་ཞིང་ངན་པ་གཙང་སྦྲ་མ་བྱས་པ་དང་།
མདོ་ལས་བྱུང་བའི་ཆོ་ག་བཞིན་དུ་མ་ལྕོགས་པ་ལ་སོགས་པ་འཁྲུལ་ཞིང་ནོངས་པ་ཐམས་ཅད་
འཕགས་པ་ཐུགས་རྗེ་ཆེན་པོ་དང་ལྡན་པ་ཁྱེད་རྣམས་ལ་བཟོད་པར་གསོལ་ཞིང་མཆིས་ན།
ཐུགས་བརྩེ་བར་དགོངས་ཏེ་འཕྲལ་དང་ཡུན་དུ་བདག་ཅག་གི་སྒྲིབ་པར་མི་འགྱུར་བར་བྱིན་
གྱིས་བརླབ་པར་ཅི་གནང་། དུས་ངན་སེམས་ཅན་སྤྱོད་པ་དམན། །མ་རིག་ཉོན་མོངས་དང་
འདྲེས་པས། །འཕགས་པའི་ཐུགས་དགོངས་མ་རྫོགས་པ། །ཐམས་ཅད་བཟོད་པར་མཛད་དུ
གསོལ། །སེར་སྣའི་དབང་གྱུར་མི་མཁས་པས། །མཆོད་པ་ངན་ཞིང་བཤམས་ཉེས་པ། །མགོན་
པོ་ཐུགས་རྗེ་ཆེ་ལྡན་པས། །དེ་ཡང་བཟོད་པར་མཛད་དུ་གསོལ། །བག་མེད་སྤྱོད་པ་མ་དག་
པས། མདོ་ལས་བྱུང་བའི་ཆོ་ག་བཞིན། །མ་ལྕོགས་འཁྲུལ་བ་ཅི་མཆིས་པ། །ཐམས་ཅད་བཟོད་
295

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པར་མཛད་དུ་གསོལ། །ཅེས་པ་དང་། རྟེནམེད་ན། ཁྱོད་ཀྱིས་སེམས་ཅན་དོན་ཀུནམཛད། །
རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་དུ་གཤེགས་ནས་ཀྱང་། །སླར་ཡང་
འབྱོན་པར་མཛད་དུ་གསོལ། །ཉིན་མོ་བདེ་ལེགས་མཚན་བདེ་ལེགས། །ཉི་མའི་གུང་ལ་བདེ་
ལེགས་ཤིང་། །ཉིན་མཚན་རྟག་ཏུ་བདེ་ལེགས་པ། །དཀོན་མཆོག་གསུམ་གྱི་བདེ་ལེགས་ཤོག །
ཅེས་བརྗོད་ནས་སྦྱིན་བདག་ལ་སོགས་པ་མདུན་དུ་བྱས་ཏེ། ཡུངས་དཀར་རྡོ་རྗེའི་རིགས་ཏེ་
ཐམས་ཅད་དུ། །བགེགས་རྣམས་མ་ལུས་ཐམས་ཅད་འཇོམས་མཛད་ཅིང་། །མཐུ་སྟོབས་ཡོན་
ཏན་ཕུན་སུམ་ཚོགས་གྱུར་པའི། །བཀྲ་ཤིས་དེས་ཀྱང་བགེགས་རྣམས་ཞི་བྱེད་ཤོག །གི་ཝང་
དུག་གསུམ་འཇོམས་པ་ནད་ཀྱི་སྨན། །སྨན་མཆོག་ཆོས་ཉིད་རབ་ཏུ་རྟོགས་གྱུར་ཏེ། །ཉོན་
མོངས་ཟུག་རྔུ་མེད་པར་གྱུར་པ་ཡི། །བཀྲ་ཤིས་དེས་ཀྱང་སྡུལ་བསྔལ་དག་གྱུར་ཅིག །ཞོ་ནི་ཀུན་
གྱི་སྙིང་བོར་གྱུར་པ་སྟེ། །སྙིང་བོ་ཡེ་ཤེས་ཆོས་ཉིད་རྣམས་རྟོགས་ནས། །ཡོན་ཏན་ཀུན་གྱི་
དབྱིངས་སུ་གྱུར་པ་ཡི། །བཀྲ་ཤིས་དེས་ཀྱང་དག་གསུམ་ཞི་བར་ཤོག །མེ་ལོང་ཡེ་ཤེས་རྒྱ་མཚོ་
ཆེན་པོ་ཡིས། །ཡེ་ཤེས་རྒྱ་མཚོ་ཉིད་དུ་དག་གྱུར་ཏེ། །རྣམ་དག་ཆོས་ལ་ཐོགས་མེད་ལོངས་སྤྱོད་
པའི། །བཀྲ་ཤིས་དེས་ཀྱང་སྒྲིབ་པ་དག་གྱུར་ཅིག །དུར་བའི་ཚེ་ནི་འཕེལ་བར་བྱེད་པ་སྟེ། །རྡོ་
རྗེ་སེམས་དཔའི་ཚེ་ནིརབ་བསྒྲུབས་ནས། །ཉོན་མོངས་སྐྱེ་ཤི་རྒྱུན་ཆད་གྱུར་པ་ཡི། །བཀྲ་ཤིས་
དེས་ཀྱང་ཚེ་རིང་འཕེལ་གྱུར་ཅིག །ལི་ཁྲི་དམར་བོ་དབང་གི་རང་བཞིན་ཏེ། །ཆོས་རྣམས་མངོན་
པར་དབང་དུ་འདུས་ནས་ཀྱང་། །ཆོས་ཀྱི་རྒྱལ་སྲིད་རབ་ཏུ་བརྟན་གྱུར་པའི། །བཀྲ་ཤིས་དེས་
ཀྱང་ཁྱེད་སྲིད་བརྟན་གྱུར་ཅིག །དུང་ནི་ཆོས་ཀྱི་སྒྲ་རྣམས་སྒྲོག་པའི་ཚུལ། །ཡེ་ཤེས་རྒྱ་མཚོ་ཉིད་
དུ་བདག་གྱུར་ཏེ། །ཆོས་རྣམས་མ་ནོར་ཡོངས་སུ་སྟོན་པ་ཡི། །བཀྲ་ཤིས་དེས་ཀྱང་ཚིག་ལ་དབང་
འཐོབ་ཤོག །བིལ་བ་རྒྱུ་རྐྱེན་འབྲས་བུར་ལྡན་པའི་ཆོས། །འཇིག་རྟེན་འཇིག་རྟེན་འདས་པའི་
296

༄༅། །ཐེག་པ་ཆེན་པོའི་བསྟན་བཅོས་རྒྱུད་བླ་མའི་འགྲེལ་བ་བཞུགས་སོ། །
སྤྱོད་པ་ཀུན། །བྱང་ཆུབ་སྙིང་བོར་མཆོག་ཏུ་གྱུར་པ་ཡི། །བཀྲ་ཤིས་དེས་ཀྱང་དོན་ཀུན་གྲུབ་
གྱུར་ཅིག །ཅེས་པས་བཀྲ་ཤིས་བྱའོ།། །།
:
་་་་་་་་
པ ས ས ས 1:|: ཀྱི 1:|: 1 1:|: ས ས པ
། ན་ས་སྤྱི་
ཨ
ཕྱིན
3:28
ནི ན ཝཱག
1 2
ས ང 1:|:ཀྱི 1:|:| ནི མ ང འ
2
1:|:|: |: 1:|
ང་རྒྱལ་པོའི་རྣམ་པའི་ལས་ད་མས་ཆོས་ལ་་
ཏི། ' ཡཏིསྶེན
Do F% #
ཏི། ཡ
འ། ། ག
ཚེ་
བ 1:|:་་་
297

་
༄༅། །བོ་དོང་པཎ་ཆེན་གྱི་གསུ